|  |  |
| --- | --- |
|

|  |
| --- |
|  |

12.04.2018. ИНДЕКСИ ПОТРОШАЧКИХ ЦЕНА, март 2018.Индекси потрошачких цена дефинишу се као мера просечне промене малопродајних цена робе и услуга које се користе за личну потрошњу.Цене ових производа и услуга у марту 2018. године, у односу на фебруар 2018. године, у просеку су више за 0,1%. Потрошачке цене у марту 2018. године, у поређењу са истим месецом претходне године, повећане су 1,4%, док су у поређењу са децембром 2017. године повећане 0,8%.Посматрано по главним групама производа и услуга класификованих према намени потрошње, у марту 2018. године, у односу на претходни месец, раст цена је забележен у групама *Храна и безалкохолна пића* (0,5%), *Здравство* (0,4%), као и у групама *Алкохолна пића и дуван*, *Намештај, покућство и текуће одржавање стана*, *Ресторани и хотели* и *Образовање* (за по 0,2%). Раст цена забележен је и у групи *Стан, вода, електрична енергија, гас и друга горива* (0,1%). Пад цена забележен је у групама *Рекреација и култура* (-1,5%), *Транспорт* (-0,2%) и *Комуникације* (-0,1%). Цене осталих производа и услуга нису се битније мењале.Републички завод за статистику од 1999. године не располаже подацима за АП Косово и Метохија, тако да они нису садржани у обухвату података за Републику Србију (укупно). |